500 kg'li qizni shifoxonaga olib borish uchun uy devorini buzishga to‘g‘ri keldi

Izabella Amaral Argentinaning Rosario shahrida istiqomat qiladi va u dunyoning eng og‘ir vaznli kishilardan biri hisoblanadi. Qiz yosh bo‘lsa-da, 490 kilogrammli vazni sabab harakatlana olmaydi. Uning hayoti faqat yotoqda o‘tayotgandi.
Qizning oshqozonida jarrohlik amaliyoti o‘tkazilishi kerak edi, biroq Izabellani tez yordam karetasiga joylashtirish uchun qutqaruvchilarni yordamga chaqirishga to‘g‘ri keldi. The Mirror xabariga ko‘ra, qizni uy eshigidan olib chiqa olishmagan, yagona yo‘l yotoqxonadagi devorni buzish bo‘lgan. 
Shifokorlarning so‘zlariga ko‘ra, qiz operatsiyadan oldin 200 kilogramm vazn tashlashiga to‘g‘ri keladi. U doimiy ravishda mutaxassislar nazorati ostida.